Înscrierea în Colegiul Medicilor Hunedoara se poate face dacă există fie loc de muncă, fie domiciliul/ reședința pe raza județului Hunedoara. Actele necesare pentru înscriere sunt:
· formular de înscriere/ cerere-tip 
· asigurare de răspundere civilă, valabilă pentru anul în curs – încheiată pentru specialitatile detinute
· copie a documentului de identitate și/ sau dovadă dublă cetățenie; Cartea electronica de identitate va fi însoțită de certificatul de atestare a domiciliului (obținut din aplicația disponibilă https://hub.mai.gov.ro/)
· copie diplomă de absolvire a facultății sau adeverinţa de absolvire a studiilor,    valabilă până la eliberarea diplomei de licenţă, dar nu mai mult de 12 luni de la data emiterii (în cazul în care ați absolvit facultatea de medicină în afara țării, avem nevoie și de certificatul de recunoaștere a diplomei, emis de Ministerul Educației Naționale)
· copie certificat căsătorie sau dovada schimbării numelui prin divorț sau pe cale administrativă (dacă este cazul)
· copie certificat medic specialist/ primar sau, după caz, documentul care atestă recunoașterea acestuia (în cazul în care ați obținut specialitatea înafara granițelor țării, avem nevoie și de certificatul de recunoaștere a acesteia emis de Ministerul Sănătății din România)/ copie carnet medic rezident, completat şi vizat la zi, respectiv adeverinţa de confirmare în rezidenţiat pentru medicii rezidenţi aflaţi în anul I de pregătire/ copie dovadă finalizare pregătire în rezidențiat (pentru medicii care au finalizat rezidențiatul dar nu au intrat în posesia certificatului de medic specialist)
· dovada exercitării profesiei de medic în ultimii 5 ani, respectiv adeverință de la locul de muncă
· cazierul judiciar- să nu fie mai vechi de 6 luni
· certificatul de probitate profesională (Good Standing/ Certificat profesional curent) eliberat de statul membru de origine sau de proveniență, dacă este cazul (dacă ați profesat cu drept de practică înafara granițelor României) – să nu fie mai vechi de 3 luni
· certificatul de sănătate de tip A5 care să includă și viza medicului psihiatru – să nu fie mai vechi de 3 luni
· declarația pe proprie răspundere privind inexistența unei situații de incompatibilitate sau nedemnitate prevăzute de lege 
· jurământul profesional (jurământul lui Hippocrate) 
· dosar educație medicală continuă (după caz)
· chitanța privind achitarea taxei de înscriere (50 lei) 
· La documentele emise în alte state se va anexa o traducere legalizată în limba română.
